Case ID: 1178496
Sentence 47: Seçki Məcəlləsinin: - 112.1-ci maddəsinə əsasən, 
namizədlər 
 vətəndaşların seçki hüquqlarını pozan qərar və hərəkətlərdən (hərəkətsizlikdən) həmin qərarın dərc edildiyi və ya alındığı, hərəkətin (hərəkətsizliyin) baş verdiyi gündən və ya maraqlı şəxsin bu haqda məlumat aldığı gündən başlayaraq 3 gün müddətində şikayət edə bilərlər; - 112.2-ci maddəsinə əsasən, bu Məcəllənin 112.1-ci maddəsində göstərilən şəxslər şikayəti müvafiq yuxarı seçki komissiyasına təqdim edə bilərlər; - 112.3-ci maddəsinə əsasən, şikayət ilkin olaraq yuxarı seçki komissiyası tərəfindən təmin edilməzsə, dairə seçki komissiyasının qərarından və ya hərəkətindən (hərəkətsizliyindən) Mərkəzi Seçki Komissiyasına, Mərkəzi Seçki Komissiyasının qərarından və ya hərəkətindən (hərəkətsizliyindən) isə bu Məcəllənin 112.1-ci maddəsində göstərilən şəxslər apellyasiya instansiyası məhkəməsinə şikayət edə bilərlər; Sadalanan maddi hüquq normalarının tələblərindən göründüyü kimi, inzibati orqanın vətəndaşın seçki hüququnu pozan qərarından şikayət edilməsi üçün nəzərdə tutulan müddətin axımı həmin qərarın dərc edildiyi və ya vətəndaşın aldığı (ona təqdim olunduğu) və ya maraqlı şəxsin bu haqda məlumatlı olduğu gündən başlayır.